'Klimaatsverandering behels talle komponente' | Landbou
die huidige droogte by Cradock is volgens kenners nie noodwendig die ergste in die geskiedenis nie, maar word vererger deur 'n verskui­wing in die tradisionele reëntyd. FOTO TER ILLUSTRASIE: FREDALETTE UYS
Mnr. Johan van den Berg, onafhanklike weerkundige en Landbouweekblad-rubriekskrywer, het op 'n inligtingsdag op die plaas Zuurfontein van mnr. Zeiss Jordaan van Cradock gesê enige afwyking in die klimaat is nie noodwendig klimaatsverandering nie.
"Opeenvolgende droë en nat tye is deel van die klimaat. Beplanning is noodsaaklik om die verandering in siklusse op lang termyn te bestuur." Die werklikheid is dat die aarde warmer raak.
Data van 1850 tot 2017 toon dat die temperatuur sedert 1920 wêreldwyd met een graad Celcius gestyg het. "Ons planeet bou hitte op en meer energie word opgeberg weens die kweekhuiseffek, aangesien kortgolfenergie die atmosfeer binnedring, maar nie weer uitgestraal word nie."